Й — Източник на информацията, напр. „специален доклад от въздухоплавателно средство“ или „агенция по вулканология“ и т.н. Източникът на информация се посочва винаги, независимо дали действително е настъпило изригване и се съобщава за наличието на облак пепел, или не.
 3.11
 Елемент K — Отбелязва се в свободен текст всякаква друга информация от значение за изпълнение на полетите в допълнение към горното.
 7)
 Приложение XI се заменя със следното:„
 ПРИЛОЖЕНИЕ XI
 СПЕЦИФИЧНИ ИЗИСКВАНИЯ ЗА ДОСТАВЧИЦИ НА УСЛУГИ ПО РАЗРАБОТВАНЕ НА ПРОЦЕДУРИ ЗА ПОЛЕТИ
 (Част FPD)
 ПОДЧАСТ А — ДОПЪЛНИТЕЛНИ ОРГАНИЗАЦИОННИ ИЗИСКВАНИЯ ЗА ДОСТАВЧИЦИТЕ НА УСЛУГИ ПО РАЗРАБОТВАНЕ НА ПРОЦЕДУРИ ЗА ПОЛЕТИ
 Раздел 1 — Общи изисквания
 FPD.OR.100 Услуги по разработване на процедури за полети (FPD)
 а)
 Доставчикът на услуги по разработване на процедури за полети разработва, документира и утвърждава полетни процедури, които, ако е необходимо, подлежат на одобрение от компетентния орган, преди да бъдат въведени и използвани.
 Аеронавигационните данни и аеронавигационната информация, ползвани от доставчика на FPD, отговарят на изискванията за точност, разрешаваща способност и интегритет, посочени в каталога на аеронавигационните данни в съответствие с допълнение 1 към приложение III (Част ATM/ANS.OR).
 б)
 Ако аеронавигационните данни за разработване на процедури за полети не са предоставени от достоверен източник или не отговарят на приложимите изисквания за качество на данните (DQR), доставчикът на FPD може да си ги осигури от други източници. При това положение аеронавигационните данни се потвърждават от доставчика на FPD, който възнамерява да ги използва.
 FPD.OR.105 Система за управление
 В допълнение към точка ATM/ANS.OR.B.005 от приложение III, доставчикът на FPD създава и поддържа система за управление, която включва процедури за контрол на:
 а)
 придобиването на данни;
 б)
 разработването на процедури за полети в съответствие с критериите за проектиране, посочени в точка FPD.TR.100;
 в)
 проектната документация за процедурите за полети;
 г)
 процеса на консултация със заинтересованите страни;
 д)
 потвърждаването на процедурите за полети на земята и, когато е подходящо, по време на полет;
 е)
 определяне на инструменти, включително управление на конфигурацията и окачествяване на инструменти, ако е необходимо; и
 ж)
 поддържане и периодичен преглед на процедурите за полети, според случая.
 FPD.OR.110 Водене на документация
 В допълнение към точка ATM/ANS.OR.B.030 от приложение III, доставчикът на FPD включва в своята система за водене на документация елементите, посочени в точка FPD.OR.105 от настоящото приложение.
 FPD.OR.115 Техническа и оперативна компетентност и способност
 а)
 В допълнение към точка ATM/ANS.OR.B.005, буква а), подточка 6 от приложение III, доставчикът на FPD гарантира, че неговите проектанти:
 (1)
 са завършили успешно курс на обучение, който осигурява компетентност в разработването на процедури за полети;
 (2)
 имат достатъчно опит, за да прилагат успешно теоретичните знания на практика; и
 (3)
 са завършили успешно курс за продължаващо обучение.
 б)
 Когато се сметне за необходимо полетните процедури да бъдат потвърдени в полет, доставчикът на FPD гарантира, че той се извършва от компетентен пилот.
 в)
 В допълнение към точка ATM/ANS.OR.B.030 от приложение III, доставчикът на FPD поддържа документация за всички дейности по обучение, както и за всички проектни дейности, изпълнени от наетите от него проектанти на процедури за полети, и представя тази документация при поискване:
 (1)
